Viborger Samler, 1847-02-13
London, den 5te Febr. Lord Georg Bentinck har faaet Tilladelse til at indbringe en Bill om Jndførelse af et omfattende Jernbanesystem i Jrland. J de nordlige Shires i Skotland tiltage Folketumulterne, foranledigede ved Mangel paa Levnetsmidler, fra Edinburgh, ere stærke Detaschements afmarscherede til de urolige Districter. De irske Bille discuteres i Husets GeneralcomiteFrankerig. Adressedebatten udmærker sig hidtil kun ved uforudseete Vendinger i Debatten, ved overraskende Jntermezzos og ved nye Grupperinger af Partierne og disses Ledere. Det af Billault opstillede Amendement: "Naar - som en Følge af denne Begivenhed (Hert. af Montpensters Ægtestab) - nogen Uenighed er opstaaet imellem Deres (Kongens) Regjering og en Nabostat, saa har Frankerig Ret til at vente, at et godt Forhold vilblive gjenoprettet uden nogetsomhelst Offer af dets Jnteresser eller Værdighed bekæmpedes af Guizot og Odilon Barrot og forkastedes med en Majoritet af 242 Stemmer. Allerede Begyndelsen af Adressedebatten - siger Børsenhalle – viser, at de tvende Hovedpartier, (den høire og den venstre Side) ere i en Tilstand, der grændser til Opløsning og Uenighed. Høist overraskende ere de Vendinger, som Debatten om det spanske Ægteskab har taget. Den første Dag erklærede Guizot, at man skulde udsætte Jndvendingerne imod Paragraphen, der omtalte Fredens Opretholdelse, indtil man grundig havde drøftet det spanske og Krakauer=Spørgsmaalet, og hørt Ministrenes Erklæringer. Dermed var Kammeret tilfreds. Dagen efter bringer Guizot Debatten til at forstumme ved at erklære: "at han, i Betragtning af et Ønske, udtalt af flere ved Characteer, politisk Stilling og Veltakenhed udmærkede engelske Parlementsmedlemmer, og med Hensyn til de i det engelske Parlement udtalte forsonlige og venskabelige Yttringer, og i Betragtning deraf, at en grundig gjennemført Debat kun kunde skade Frankerigs internationale Forhold – vilde afholde sig fra enhver Yttring og Oplysning. Thiers tang. Kammeret var tilfreds, Paragraphen voteredes, og Debatten om det spanske Ægteskab syntes at være endt. Men havde Guizot pludselig forandret sin Formening, saa forandrede ogsaa Thiers ligesaa hurtig sin Anskuelse. Han fremtraadte nemlig, da Krakauer-Paragraphen debatteredes (Debatten, var en fortløbende energisk Protestation imod denne Act) og knyttede atter det spanske Spørgsmaal til denne Paragraph, erklærende: at Oppositionens Taushed Dagen iforveien turde paa ingen Maade ansees som et Bifald, der skulde være ydet Cabinettets Handlemaade; at Oppositionen kun havde givet efter for en til dens Patriotisme, rettet Jnterpellation, og at den ingenlunde havde villet opgive Discussionen. Hertil svarede, Guisot, at han heller ikke var bange for en yderligere Discussion, naar Oppositionen vilde paatage sig Ansvaret for samme. Paris, den 5te Febr. Kun Mirabeau kan tale i enheel Time uden at sige Dumheder", sagde Sieves engang. aar talede Thiers i 3 Timer; det er første Gang i Frankerigs Annaler, at een Taler har udfyldt et Møde. Men saa lang end hans Tale var - siger Børsenhalle lader dens Jndhold sig dog meddele i Korthed. Thiers billiger den spanske Dronnings Ægteskab; han billiger, at England er kommet til kort med sin Koburg og PrindsEnrique; han billige Montpensters Giftermaal; men dette Ægteskab skulde kun ikke strax have fundet Sted, thi derved er England fornærmet. Var dette Ægteskab godt fra det dynastiske Standpunct, da blev det slet fra den nationale Politiks Standpunct, fordi det brød den engelske Alliance, som Frankerig behøver. Jøvrigt hører dette lange Foredrag ingenlunde til Thiers's meest glimrende Taler. – Guisot forlangte, at Mødet nu skulde hæves, og forbeholdt sig at besvare Thiers's Angreb paa den ministerielle Politik. J Mødet idag besteg Guizot Talerstolen. Han retfærdiggjorde Formen af det Skete, og var i Begreb med at udhæve Følgerne af det spanske Ægteskab, da Posten afgik.